kardosdrur/scandi-wiki huggingface dataset:
Henry Pearce

Henry Robert "Bobby" Pearce (født 30. september 1905, død 20. maj 1976) var en australsk roer og dobbelt olympisk guldvinder.

Pearce var relativt ukendt på den internationale roscene, da han førte gang deltog ved OL 1928 i Amsterdam. Han var således blevet nægtet deltagelse i Diamond Sculls, en slags uofficiel VM på den tid, fordi han var tømrer af profession. Det forhindrede ham dog ikke i at deltage i de olympiske lege, som også var for amatører. Her var hvert løb et opgør mellem to roere, og Pearce vandt først over en tysker, derpå over Arnold Schwartz fra Danmark og i kvartfinalen over en franskmand, på trods af at han havde stoppet op undervejs for at give plads til en andefamilie. I semifinalen besejrede han briten David Collet i olympisk rekordtid, inden han med sejr over Ken Myers fra USA sikrede sig guldet. Han var i øvrigt også flagbærer for Australien ved åbningsceremonien ved legene i Amsterdam.

I 1930 vandt Pearce mesterskabet for det britiske imperium i singlesculler, og efter han havde skiftet profession til whiskyforhandler, kunne han stille op til Diamond Sculls i 1931. Også dette løb vandt han.

Ved OL 1932 i Los Angeles var han derfor favorit, og med blot fem deltagere og vinderen af Diamond Sculls 1932 ude på grund af sygdom, levede han op til værdigheden. Han besejrede først amerikaneren Bill Miller i indledende heat, og vandt derpå finalen med fire deltagere. Miller vandt sølv, mens Guillermo Douglas fra Uruguay fik bronze.

I 1933 blev Pearce professionel og vandt VM for professionelle; en titel han beholdt, indtil at indstillede sin rokarriere lige inden anden verdenskrig.

Bobby Pearce kom fra en rigtig rofamilie, hvor både hans farfar og far havde dyrket denne sportsgren. Andre medlemmer af familien dyrkede også sport på højt plan; således havde han en tante, der var svømmer, og en onkel, der rugbyspiller. En af dennes sønner var Cecil Pearce, der var roer og deltog ved OL 1936, dog uden større succes. Cecils søn, Gary, var ligeledes roer og deltog i tre OL i 1960'erne og 1970'erne.

Bobby Pearce emigrerede før anden verdenskrig til Canada og var en del af den canadiske hær under krigen. Han blev dog først canadisk statsborger i 1974.

OL-medaljer 
 1928:  Guld i singlesculler
 1932:  Guld i singlesculler

Referencer

Eksterne henvisninger 

Roere fra Australien
Deltagere for Australien ved sommer-OL 1928
Deltagere for Australien ved sommer-OL 1932
Olympiske mestre fra Australien
John B. Kelly Sr.

John Brendan "Jack" Kelly Sr. (4. oktober 1889 - 20. juni 1960) var en amerikansk roer, og tredobbelt olympisk guldvinder.

Kelly vandt guld i singlesculler ved OL 1920 i Antwerpen, mens det ved de samme lege og ved OL 1924 i Paris også blev til guld i dobbeltsculler, sammen med Paul Costello.

Kelly var far til skuespillerinde og prinsesse af Monaco, Grace Kelly, og til en anden amerikansk olympisk medaljevinder i roning, John B. Kelly Jr.

OL-medaljer 
 1920:  Guld i singlesculler
 1920:  Guld i dobbeltsculler
 1924:  Guld i dobbeltsculler

Referencer

Eksterne henvisninger 

Roere fra USA
Personer fra Philadelphia
Wally Kinnear

William "Wally" Nicoll Duthie Kinnear (3. december 1880 - 5. marts 1974) var en skotsk roer, olympisk guldvinder.

Kinnear vandt guld i singlesculler ved OL 1912 i Stockholm, repræsenterende Storbritannien. Han vandt finalen ca. 9 sekunder foran belgieren Polydore Veirman som fik sølv.

OL-medaljer 
 1912:  Guld i singlesculler

Referencer

Eksterne henvisninger 

Roere fra Storbritannien
Frank Greer

Frank Bartholomew Greer (26. februar 1879 - 7. maj 1943) var en amerikansk roer og olympisk guldvinder fra Boston.

Greer vandt guld i singlesculler ved OL 1904 i St. Louis. Konkurrencen bestod kun af ét løb, som Greer vandt foran landsmændene James Juvenal og Constance Titus, som fik henholdsvis sølv og bronze.

OL-medaljer 
 1904:  Guld i singlesculler

Referencer

Eksterne henvisninger 

Roere fra USA
Personer fra Boston
Hermann Barrelet

Hermann Joseph Barrelet (25. september 1879 - 24. september 1964) var en fransk roer og olympisk guldvinder, født i Schweiz.

Barrelet vandt guld i singlesculler ved OL 1900 i Paris. Dermed blev han den første OL-guldmedaljevinder i disciplinen nogensinde, da det var første gang singlesculler var på det olympiske program. Han vandt løbet foran landsmanden André Gaudin og briten Saint George Ashe, der fik henholdsvis sølv og bronze.

Barrelet vandt også tre EM-guldmedaljer, én i singlesculler, én i dobbeltsculler og én i otter.

Resultater

OL-medaljer 
 1900:  Guld i singlesculler

EM-medaljer 
 EM i roning 1901:  Guld i singlesculler
 EM i roning 1909:  Guld i otter
 EM i roning 1913:  Guld i dobbeltsculler

Referencer

Eksterne henvisninger 

Roere fra Frankrig
Jüri Jaanson

Jüri Jaanson (født 14. oktober 1965 i Tartu, Sovjetunionen) er en estisk tidligere roer, der gennem karrieren repræsenterede først Sovjetunionen og siden Estland i internationale konkurrencer.

Jaanson er dobbelt olympisk sølvvinder. Han vandt sølv i singlesculler ved OL 2004 i Athen og i dobbeltsculler ved OL 2008 i Beijing sammen med Tõnu Endrekson. Han deltog også ved OL i både 1988, 1992, 1996 og 2000.

Også i VM- og EM-sammenhæng vandt Jaanson en række medaljer, blandt andet guld i singlesculler ved VM 1990 i Australien.

Efter at have stoppet sin rokarriere har Jaanson gjort karriere i politik. Han blev valgt til det estiske parlament Riigikogu i 2011 for partiet Eesti Reformierakond.

Resultater

OL-medaljer 
 2004:  Sølv i singlesculler
 2008:  Sølv i dobbeltsculler

VM-medaljer 
 VM i roning 1990:  Guld i singlesculler
 VM i roning 1995:  Sølv i singlesculler
 VM i roning 1989:  Bronze i singlesculler
 VM i roning 2005:  Bronze i dobbeltfirer
 VM i roning 2007:  Bronze i dobbeltsculler

EM-medaljer 
 EM i roning 2008:  Guld i dobbeltfirer

Referencer

Eksterne henvisninger 

Roere fra Estland
Roere fra Sovjetunionen
Politikere fra Estland
Personer fra Tartu
Ondřej Synek

Ondřej Synek (født 13. oktober 1982 i Stará Boleslav, Tjekkoslovakiet) er en tjekkisk roer og femdobbelt verdensmester i singlesculler.

Synek har vundet tre OL-medaljer i singlesculler, sølv ved OL 2008 i Beijing og OL 2012 i London, samt bronze ved OL 2016 i Rio de Janeiro. Han deltog også ved OL 2004 i Athen, hvor han sluttede på femtepladsen i samme disciplin.

Synek har fem VM- og fire EM-guldmedaljer i singlesculler samt en EM-guldmedalje i otter.

Resultater

OL-medaljer 
 2008:  Sølv i singlesculler
 2012:  Sølv i singlesculler
 2016:  Bronze i singlesculler

VM-medaljer 
 VM i roning 2010:  Guld i singlesculler
 VM i roning 2013:  Guld i singlesculler
 VM i roning 2014:  Guld i singlesculler
 VM i roning 2015:  Guld i singlesculler
 VM i roning 2017:  Guld i singlesculler
 VM i roning 2007:  Sølv i singlesculler
 VM i roning 2011:  Sølv i singlesculler
 VM i roning 2018:  Sølv i singlesculler
 VM i roning 2003:  Bronze i dobbeltsculler
 VM i roning 2005:  Bronze i singlesculler
 VM i roning 2006:  Bronze i singlesculler
 VM i roning 2009:  Bronze i singlesculler

EM-medaljer 
 EM i roning 2007:  Guld i otter
 EM i roning 2010:  Guld i singlesculler
 EM i roning 2013:  Guld i singlesculler
 EM i roning 2014:  Guld i singlesculler
 EM i roning 2017:  Guld i singlesculler
 EM i roning 2015:  Sølv i singlesculler
 EM i roning 2016:  Bronze i singlesculler

Referencer

Eksterne henvisninger 

Roere fra Tjekkiet
Olympiske medaljevindere i roning
Olympiske sølvmedaljevindere fra Tjekkiet 
Olympiske bronzemedaljevindere fra Tjekkiet
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Václav Chalupa

Václav Chalupa (født 7. december 1967 i Jindřichův Hradec, Tjekkoslovakiet) er en tjekkisk tidligere roer, der repræsenterede både Tjekkoslovakiet og Tjekkiet i internationale konkurrencer.

Chalupa vandt sølv i singlesculler ved OL 1992 i Barcelona, hvor han i finalen blev besejret af tyskeren Thomas Lange. Han deltog også ved fem andre olympiske lege i perioden 1988-2008.

Gennem karrieren vandt Chalupa også adskillige medaljer i VM- og EM-sammenhæng, blandt andet fire VM-sølvmedaljer i singlesculler og en EM-guldmedalje i otter.

OL-medaljer 
 1992:  Sølv i singlesculler

Referencer

Eksterne henvisninger 

Roere fra Tjekkoslovakiet
Roere fra Tjekkiet
Vasil Jakusja

Vasil Fjodaravitj Jakusja (  ;  ) (født 30. juni 1958 i Kijev, Ukrainske SSR, Sovjetunionen, død 24. november 2020) var en hviderussisk roer, der repræsenterede Sovjetunionen i internationale konkurrencer.

Jakusja var dobbelt olympisk medaljevinder. Han fik sølv i singlesculler ved OL 1980 i Moskva og bronze i dobbeltsculler (sammen med Oleksandr Martjenko) ved OL 1988 i Seoul. Han deltog også ved fem andre olympiske lege i perioden 1988-2008.

Gennem karrieren vandt Jakusja også en sølv- og bronzemedalje ved VM i roning, begge gange i singlesculler.

OL-medaljer 
 1980:  Sølv i singlesculler
 1988:  Bronze i dobbeltsculler

Referencer

Eksterne henvisninger 

Roere fra Sovjetunionen
Roere fra Hviderusland
Alberto Demiddi

Alberto Demiddi (11. april 1944 - 25. oktober 2000) var en argentinsk roer, dobbelt olympisk medaljevinder.

Demiddi vandt bronze i singlesculler ved OL 1968 i Mexico City, og sølv i samme disciplin ved OL 1972 i München. Han deltog også i disciplinen ved OL 1964 i Tokyo, hvor han sluttede på fjerdepladsen.

Gennem karrieren vandt Demiddi guld i singlesculler både ved VM og EM i roning (der på daværende tidspunkt var åbent også for ikke-europæere.

OL-medaljer 
 1968:  Bronze i singlesculler
 1972:  Sølv i singlesculler

Referencer

Eksterne henvisninger 

Roere fra Argentina
Personer fra Buenos Aires
Olympiske medaljevindere i roning 
Olympiske sølvmedaljevindere fra Argentina 
Olympiske sølvmedaljevindere fra Argentina 
Olympiske bronzemedaljevindere fra Argentina 
Medaljevindere ved sommer-OL 1968 
Medaljevindere ved sommer-OL 1972
Jochen Meißner

Jochen Meißner (født 8. maj 1943 i Stuttgart, Tyskland) er en tysk tidligere roer.

Meißner vandt sølv i singlesculler ved OL 1968 i Mexico City, hvor han i finalen blev besejret af hollænderen Jan Wienese. Han deltog også ved OL 1972 i München i disciplinen dobbeltsculler.

Meißner blev europamester i singlesculler i 1965 og vandt VM-sølv i disciplinen i 1966.

OL-medaljer 
 1968:  Sølv i singlesculler

Referencer

Eksterne henvisninger 

Roere fra Tyskland
Personer fra Stuttgart
Achim Hill

Achim Hill (født 1. april 1935 i Berlin, død 4. august 2015 smst.) var en tysk roer og dobbelt olympisk sølvvinder.

Hills første markante resultat kom i toer uden styrmand, i hvilken han blev østtysk mester i 1957. Snart skiftede han til singlesculler, og i denne blev han østtysk mester i 1959-1960 og 1962-1967. Han blev desuden national mester i dobbeltsculler i 1959 og 1960.

Han blev udtaget til det fællestyske hold ved OL 1960 i Rom. Her blev han nummer to i sit indledende heat og måtte derpå i opsamlingsheat. Dette vandt han og kom dermed i finalen. Her var den forsvarende mester, Vjatjeslav Ivanov fra Sovjetunionen, suveræn og sikrede sig guldet, mens Hill vandt et tæt opgør med polakken Teodor Kocerka og sikrede sig sølvet.

Ved OL 1964 i Tokyo repræsenterede han igen det fællestyske hold. Ivanov var storfavorit til at vinde sin tredje guldmedalje i disciplinen, men han måtte gennem opsamlingsheatet for at komme i finalen. Til gengæld havde Hill hurtigste tid i indledende runde. I finalen viste Ivanov dog sin styrke og vandt en overbevisende sejr, mens Hill genvandt sin sølvmedalje foran schweizeren Göpf Kottmann.

Hill deltog også i VM i roning 1966, hvor han blev nummer fire, mens han ved EM året efter vandt guld og dermed fik ram på Ivanov, der blev nummer to. Hills sidste store internationale konkurrence blev OL 1968 i Mexico City, hvor han repræsenterende Østtyskland og endte som nummer fem.

I sit civile liv studerede han flykonstruktion i Vestberlin, indtil Berlinmuren blev opført i 1961 og gjorde det umuligt for han at fortsætte studiet. I stedet blev han ingeniør og kom til at arbejde med tog. Han blev gift med roeren Gisela Jäger.

OL-medaljer 
 1960:  Sølv i singlesculler
 1964:  Sølv i singlesculler

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1960
Deltagere for Tyskland ved sommer-OL 1964
Deltagere for DDR ved sommer-OL 1968
Olympiske sølvmedaljevindere fra Tyskland
Stuart MacKenzie

Stuart MacKenzie (født 4. april 1936 i New South Wales, død 20. oktober 2020) var en australsk roer, der sent i karrieren respræsenterede Storbritannien.

MacKenzie stillede op i singlesculler til de australske mesterskaber i 1956, der også tjente som udtagelsesgrundlag til OL samme år i Melbourne. Mervyn Wood var det store navn i australsk roning i disse år, men nittenårige MacKenzie mente, at Wood var ved at være for gammel til at repræsentere Australien. MacKenzie beviste, at han var bedre end Wood, da han blev australsk mester og kom med til OL, hans første internationale stævne. Her blev han nummer to i sit indledende heat og i semifinalen, og i finalen blev han endnu engang nummer to efter Vjatjeslav Ivanov fra Sovjetunionen, mens Jack Kelly, Jr. fra USA blev nummer tre. MacKenzie førte det meste af løbet, men stoppede tilsyneladende med at ro med 100 m tilbage, hvorpå Ivanovn indhentede ham og fortsatte til mål. MacKenzies efterfølgende forklaring var, at han talte bøjer, men ikke var opmærksom på, at de var placeret med 100 m afstand i første halvdel, men med 50 m afstand i sidste halvdel.

Han er dog især kendt for at have vundet Diamond Sculls, det uofficielle verdensmesterskab, seks år i træk 1957–1962, og i 1959 vandt han som den første dette stævne i både single- og dobbeltsculler. To af hans sejre i Diamond Sculls gav ham også revanche for nederlaget i OL til Ivanov. Udover disse sejre blev han også europamester i singlesculler i 1957 og 1958, begge gange foran Ivanov, og i 1958 vandt han guld i singlesculler og sølv i dobbeltsculler ved Commonwealth Games.

Han var storfavorit til at vinde singlesculler ved OL 1960 i Rom, men desværre for ham blev han syg og kunne ikke stille op, hvorpå hans evige rival, Ivanov, kunne vinde endnu en OL-guldmealje.

Trods sine resultater var han en kontroversiel skikkelse i rosporten og ikke særlig vellidt blandt konkurrenterne og de britiske tilskuere. Han præsterede engang i et løb at stoppe op undervejs for at rette på sin kasket, lade konkurrenterne indhente sig og efterfølgende ro fra dem. Den slags opførsel blev ikke vel modtaget.

Han bosatte sig permanent i England i 1959, idet han bekendtgjorde, at han ikke havde konkurrence i Australien. Han repræsenterede Storbritannien sent i karrieren, hvor han var med i denne nations dobbeltsculler ved EM i 1965. Han indstillede karrieren kort herefter.

Han modtog Helms Award i 1957 og blev optaget i australsk Sports Hall of Fame i 1985.

OL-medaljer 
 1956:  Sølv i singlesculler

Referencer

Eksterne henvisninger 

Roere fra Australien
Roere fra Storbritannien
Deltagere for Australien ved sommer-OL 1956
Olympiske sølvmedaljevindere fra Australien
Eduardo Risso

Eduardo G. Risso Salaverría (født 25. februar 1925 i Montevideo, Uruguay, død 12. janur 1986) var en uruguayansk roer.

Risso vandt sølv i singlesculler ved OL 1948 i London, hvor han i finalen blev besejret af Mervyn Wood fra Australien. Han deltog også i samme disciplin ved OL 1952 i Helsinki.

OL-medaljer 
 1948:  Sølv i singlesculler

Referencer

Eksterne henvisninger 

Roere fra Uruguay
Personer fra Montevideo
Josef Hasenöhrl

Josef Hasenöhrl (5. maj 1915 - 13. marts 1945) var en østrigsk roer.

Hasenöhrl vandt sølv i singlesculler ved OL 1936 i Berlin, hvor han i finalen blev besejret af tyskeren Gustav Schäfer.

Hasenöhrl var under 2. verdenskrig soldat i den tyske Wehrmacht. Han omkom på vestfronten i 1945, få måneder før krigens afslutning.

OL-medaljer 
 1936:  Sølv i singlesculler

Referencer

Eksterne henvisninger 

Roere fra Østrig
Militærfolk fra Østrig
Personer fra Wien
William Miller (roer)

William Garfield Miller (16. marts 1905 - maj 1985) var en amerikansk roer.

Miller var en del af den amerikanske båd der vandt sølv i firer uden styrmand ved OL 1928 i Amsterdam. Fire år senere vandt han sølv i singlesculler ved OL 1932 i Los Angeles, hvor han i finalen blev besejret af australieren Henry Pearce.

OL-medaljer 
 1928:  Sølv i firer uden styrmand
 1932:  Sølv i singlesculler

Referencer

Eksterne henvisninger 

Roere fra USA
Personer fra Philadelphia
Ken Myers

Kenneth Myers (10. august 1896 - 22. september 1972) var en amerikansk roer og olympisk guldvinder.

Myers vandt guld i dobbeltsculler ved OL 1932 i Los Angeles. Hans makker i båden var William Gilmore. Han vandt også sølv i firer med styrmand ved OL 1920 i Antwerpen og sølv i singlesculler ved OL 1928 i Amsterdam.

OL-medaljer 
 1932:  Guld i dobbeltsculler
 1920:  Sølv i firer med styrmand
 1928:  Sølv i singlesculler

Referencer

Eksterne henvisninger 

Roere fra USA
Personer fra Pennsylvania
Olympiske medaljevindere i roning
Olympiske mestre fra USA
Olympiske sølvmedaljevindere fra USA
Medaljevindere ved sommer-OL 1920
Medaljevindere ved sommer-OL 1928
Medaljevindere ved sommer-OL 1932
William Gilmore

William Evans Garrett Gilmore (16. februar 1895 - 5. december 1969) var en amerikansk roer og olympisk guldvinder.

Gilmore vandt guld i dobbeltsculler ved OL 1932 i Los Angeles. Hans makker i båden var Ken Myers. Han vandt også sølv i singlesculler ved OL 1924 i Paris.

OL-medaljer 
 1932:  Guld i dobbeltsculler
 1924:  Sølv i singlesculler

Referencer

Eksterne henvisninger 

Roere fra USA
Personer fra Pennsylvania
Olympiske medaljevindere i roning 
Olympiske mestre fra USA
Olympiske sølvmedaljevindere fra USA 
Medaljevindere ved sommer-OL 1924
Medaljevindere ved sommer-OL 1932
André Gaudin

André Gaudin (30. november 1874 - ukendt dødsdato) var en fransk roer.

Gaudin vandt sølv i singlesculler ved OL 1900 i Paris, første gang nogensinde singlesculler var på det olympiske program. I finalen blev han besejret af landsmanden Hermann Barrelet, mens Saint George Ashe fra Storbritannien fik bronze.

OL-medaljer 
 1900:  Sølv i singlesculler

Referencer

Eksterne henvisninger 

Roere fra Frankrig
Ivo Janakjev

Ivo Janakjev (født 12. oktober 1975 i Burgas, Bulgarien) en en bulgarsk tidligere roer.

Janakjev vandt bronze i singlesculler ved OL 2004 i Athen, i et løb hvor Olaf Tufte fra Norge og estiske Jüri Jaanson vandt henholdsvis guld og sølv. Han deltog også i disciplinen ved både OL 2000 i Sydney og OL 2008 i Beijing, hvor han sluttede på henholdsvis 5. og 10. pladsen.

OL-medaljer 
 2004:  Bronze i singlesculler

Referencer

Eksterne henvisninger 

Roere fra Bulgarien
Personer fra Burgas
Kurt Stendal

Kurt Stendal (19. februar 1951 - 21. august 2019) var en dansk fodboldspiller, der spillede for Hvidovre IF og østrigske Sturm Graz som midtbanespiller. Hans har spillet en enkelt kamp for landsholdet i 1973, hvor han blev skiftet ind og scorede mod Ungarn. Han blev født på Frederiksberg.

Referencer

Eksterne henvisninger 
 Kurt Stendal på hvidovrefodbold.dk
 Kurt Stendal på national-football-teams.com
 Kurt Stendal på footballdatabase.eu
 Kurt Stendal på worldfootball.net
 Kurt Stendal scorer for Hvidovre (1979) på dr.dk
 Journalisten med den flotte landskamprekord er død på politiken.dk

Personer fra Frederiksberg
Fodboldlandsholdsspillere fra Danmark
Fodboldspillere fra Sturm Graz
Fodboldspillere fra Hvidovre IF
Midtbanespillere (fodbold)
Fodboldspillere fra Danmark
Marcel Hacker

Marcel Hacker (født 29. april 1977 i Magdeburg, Østtyskland) en en tysk tidligere roer.

Hacker vandt bronze i singlesculler ved OL 2000 i Sydney, i et løb hvor Rob Waddell fra New Zealand og schweiziske Xeno Müller vandt henholdsvis guld og sølv. Han deltog også i disciplinen ved både OL 2004 i Athen, OL 2008 i Beijing og OL 2012 i London, mens han stillede op i dobbeltsculler ved OL 2016 i Rio de Janeiro.

Hacker vandt desuden adskillige medaljer ved både VM og EM i roning. Han blev verdensmester i singlesculler ved VM 2002 i Sevilla, Spanien.

Resultater

OL-medaljer 
 2000:  Bronze i singlesculler

VM-medaljer 
 VM i roning 2002:  Guld i singlesculler
 VM i roning 1997:  Sølv i dobbeltfirer
 VM i roning 1998:  Sølv i dobbeltfirer
 VM i roning 2002:  Sølv i singlesculler
 VM i roning 2003:  Sølv i singlesculler
 VM i roning 2009:  Bronze i dobbeltfirer
 VM i roning 2009:  Bronze i singlesculler

EM-medaljer 
 EM i roning 2014:  Sølv i singlesculler

Referencer

Eksterne henvisninger 

Roere fra Tyskland
Personer fra Magdeburg
Olympiske medaljevindere i roning
Olympiske bronzemedaljevindere fra Tyskland
Medaljevindere ved sommer-OL 2000
Kajetan Broniewski

Kajetan Tomasz Broniewski (født 6. marts 1963 i Zabrze, Polen) en en polsk tidligere roer.

Broniewski vandt bronze i singlesculler ved OL 1992 i Barcelona, i et løb hvor Thomas Lange fra Tyskland og tjekkoslovakiske Václav Chalupa vandt henholdsvis guld og sølv. Han deltog også i disciplinen ved OL 1988 i Seoul, mens han stillede op i dobbeltsculler ved OL 1996 i Atlanta.

Broniewski vandt desuden én medalje ved VM, en bronzemedalje i singlesculler ved VM 1991 i Wien.

Resultater

OL-medaljer 
 1992:  Bronze i singlesculler

VM-medaljer 
 VM i roning 1991:  Bronze i singlesculler

Referencer

Eksterne henvisninger 

Roere fra Polen
Personer fra Zabrze
Olympiske medaljevindere i roning 
Olympiske bronzemedaljevindere fra Polen 
Olympiske bronzemedaljevindere fra Polen 
Medaljevindere ved sommer-OL 1992
Eric Verdonk

Eric Verdonk (født 28. maj 1959 i Taihape, New Zealand, død 3. april 2020) var en newzealandsk roer.

Verdonk vandt bronze i singlesculler ved OL 1988 i Seoul, i et løb hvor Thomas Lange fra DDR og Peter-Michael Kolbe fra Vesttyskland vandt henholdsvis guld og sølv. Han deltog også i disciplinen ved OL 1992 i Barcelona, hvor han sluttede på fjerdepladsen.

OL-medaljer 
 1988:  Bronze i singlesculler

Referencer

Eksterne henvisninger 

Roere fra New Zealand
Robert Mills

Robert Mills (født 9. december 1957 i Halifax, Nova Scotia, Canada) en en canadisk tidligere roer.

Mills vandt bronze i singlesculler ved OL 1984 i Los Angeles, i et løb hvor finnen Pertti Karppinen og Peter-Michael Kolbe fra Vesttyskland vandt henholdsvis guld og sølv. Han deltog også ved OL 1988 i Seoul som en del af den canadiske dobbeltfirer.

Mills vandt desuden VM-guld i dobbeltfirer i 1985 og bronze i samme disciplin året efter.

OL-medaljer 
 1984:  Bronze i singlesculler

Referencer

Eksterne henvisninger 

Roere fra Canada
Peter Kersten

Peter Kersten (født 1. februar 1958 i Magdeburg, Østtyskland) en en tysk tidligere roer.

Kersten vandt bronze for Østtyskland i singlesculler ved OL 1980 i Moskva, i et løb hvor finnen Pertti Karppinen og Vasilij Jakusja fra Sovjetunionen vandt henholdsvis guld og sølv.

OL-medaljer 
 1980:  Bronze i singlesculler

Referencer

Eksterne henvisninger 

Roere fra Tyskland
Personer fra Magdeburg